# **DECIZIA ETAPEI DE ÎNCADRARE**

## Nr. număr din 19.07.2016

PROIECT

Ca urmare a solicitării de emitere a acordului de mediu adresate de **EMS STONE SRL**, cu sediul în Str. Progresului, Nr. F.N., Sabaoani, Judetul Neamt, ...., înregistrată la APM Harghita cu nr. 5235/22.06.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.07.2016, că proiectul „**Exploatarea dioritelor din perimetrul Hodoşa, jud. Harghita”** propus a fi amplasat în extravilanul comunei Sărmaş, F.N. nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. A. Proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a) Industria extractivă – cariera;
2. B. Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :
	1. **Caracteristicile proiectului:**
3. *mărimea proiectului*: Perimetrul de exploatare propus din extravilanul comunei Sărmaş, pe valea pârâului Jolotca. Amplasamentul perimetrului temporar de exploatare are suprafata de 4955 mp, în proprietate privată si este delimitat prin 4 puncte de contur cu urmatoarele coordonate in sistemul Stereo”70:

|  |  |  |
| --- | --- | --- |
| **Pct.** | **X** | **Y** |
| 1 | 596 673 | 537 513 |
| 2 | 596 673 | 537 615 |
| 3 | 596 620 | 537 615 |
| 4 | 596 620 | 537 530 |

Accesul in zona perimetrului se va face de pe DN 12 pe drumul comunal şi de exploatare existent pe valea pârâului Jolotca.

Proiectul nu prevede execuţia construcţiilor sau instalatiilor. Amplasamentul va fi dotat cu o baraca mobila, prelucrarea materialului se va face cu ajutorul statiei mobile de concasare şi de sortare.

Exploatarea dioritelor, folosite ca roci pentru construcţie, va începe de la cota +750 m, din afloriment existent, cu metoda de exploatare la suprafaţă, în carieră cu trepte descendente, prin puşcare şi, după caz, prin piconare în zonele mai fisurate

Înainte de exploatarea propriu-zisă, se va decoperta solul de pe o suprafaţă de circa 500 mp, solul fiind depozitat separat, pentru a putea fi folosit ulterior, pe măsura finalizării lucrărilor, pentru refacerea amplasamentului. Suprafaţa mică de decopertat este justificată prin cantitatea mică de diorite care se urmăreşte a fi exploatată şi, de asemenea, prin parametrii treptei carierei (lungime, înclinare, înălţime). Având în vedere faptul că diferenţa dintre înălţimea maximă din zonă şi vatra carierei este de 40 m (cota + 750 – cota +790 m), se estimează maximum 5 trepte de exploatare.

Din activitatea de exploatare nu rezultă deșeu minier, deci nu se vor realiza hălzi de steril pentru depozitarea deșeurilor miniere.

Transportul produselor miniere se va efectua pe drumul de exploatare, pentru care societatea va obţine acord de folosire.

Executia lucrarilor de refacere a amplasamentului, respectiv valoarea garantiei financiare de refacere a mediului sunt prevazute in Proiectul tehnic de refacere a mediului.

2. Cumularea cu alte proiecte: *nu este cazul*

3. Utilizarea resurselor naturale: *resursa minerală neregenerabila: diorit.*

4. Producţia de deşeuri: *Din exploatarea dioritului nu rezultă deşeuri de exploatare, adică material steril, deoarece tot materialul rezultat se poate utiliza în diferite categorii de lucrări de construcţii.*

5. Emisii poluante, inclusiv zgomotul şi alte surse de disconfort:

- *proiectul prevede utilizarea echipamentelor generatoare de zgomot şi metoda de exploatare prin piconare şi puşcare poate reprezenta o sursă generatoare de disconfort.*

*- transportul produselor de carieră pe drumurile forestiere şi comunale nemodernizate poate crea disconfort prin degajarea prafului pe vreme uscată.*

6. Riscul de accident, ţinându-se seama în special de substanţele şi de tehnologie utilizate:*. Se vor lua măsuri pentru evitarea scurgerilor de carburanţi şi uleiuri minerale din utilaje şi mijloace de transport.*

**2.** **Localizarea proiectului**:

 *2.1. utilizarea existentă a terenului:* carieră proiectată în vecinătatea lucrărilor miniere de explorare închise şi ecologizate de la Mina Jolotca. Schimbarea destinaţiei amplasamentul din teren agricol arabil în carieră a făcut obiectul PUZ-ului, reglementat prin Aviz de mediu nr. 1 din 11.03.2016 emis de APM Harghita.

 2.2. *relativa abundenţă a resurselor naturale din zonă, calitatea şi capacitatea regenerativă a acestora*: resursa minerală neregenerabilă, face parte din magmatitele paleozoice reprezentate prin masivul de roci alcaline de la Ditrău.

 2.3. *capacitatea de absorbţie a mediului, cu atenţie deosebită pentru:*

 a) *zonele umede*: nu este cazul,

 b) *zonele costiere*: nu este cazul,

 c) *zonele montane şi cele împădurite*: amplasament situat în Carpaţii Orientali, Muntii Giurgeului.

 d) *parcurile şi rezervaţiile naturale:* nu este cazul,

 e) *ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc*.: nu este cazul,

 f) *zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică*: Amplasamentul proiectului se află la 1,2 km faţă de ROSPA0033 “Depresiunea şi Munţii Giurgeului”, sit Natura 2000.

 g) *ariile în care standardele de calitate a mediului stabilite de legislaţie au fost deja depăşite*: nu este cazul. Lucrările de închidere şi ecologizare a Minei Jolotca au fost finalizate şi recepţionate.

 h) *ariile dens populate*: nu este cazul,

 i) *peisajele cu semnificaţie istorică, culturală şi arheologică*: nu este cazul.

**3. Caracteristicile impactului potenţial:**

 a) *extinderea impactului: aria geografică şi numărul persoanelor afectate*: prin realizarea proiectului localnicii din amonte şi aval pot fi afectate de zgomotul generat de activitate, având în vedere că primele case de locuit apar la o distanţa de aproximativ 1 – 1,5 km de amplasamentul proiectului propus.

 b) *natura transfrontieră a impactului*: nu este cazul

 c) *mărimea şi complexitatea impactului*:

*-*în perioada realizării proiectului, implicit a funcţionării*: impact moderat local poate fi generat de utilajele şi instalaţiile cu care va fi dotat amplasamentul, în ceea ce priveşte zgomotul, şi impact minim poate fi generat de transportul produselor de carieră, pulberi sedimentabile şi în suspensie.*

*-*în perioada încetării activităţii*: vor fi realizate lucrări de închidere şi refacere a mediului*.

 d) *probabilitatea impactului*: este în funcţie de metoda de exploatare aleasă (puşcare versus piconare), în funcţie de dotarea carierei cu instalaţie de concasare şi sortare, în funcţie de locul unde vor fi amplasate instalaţiile de prelucrare şi în funcţie de condiţiile meteorologice.

 e) *durata, frecvenţa şi reversibilitatea impactului*: impactul posibil este pe termen delimitat, exploatarea de suprafaţă a resurselor minerale necesită condiţii meteorologice favorabile, nu rezultă impact remanent.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului).

**Condiţiile de realizare a proiectului:**

1. Respectarea obligaţiilor impuse prin Avizul de mediu nr. 1/2016 emis de APM Harghita.

2. Nivelul de zgomot, rezultat în urma desfăşurării activităţii, măsurat în conformitate cu prevederile standardului SR ISO 1996-2:2008 şi ale [OMS nr. 119/2014 pentru aprobarea Normelor de igiena si sanatate publica privind mediul de viata al populatiei](http://magazin.asro.ro/index.php?pag=6&lg=1&id_p=44065605), nu va depăşi valoarea maximă admisă.

3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

4. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului. La refacerea terenului vor fi utilizate specii vegetale indigene caracteristice zonei.

5. Este interzis afectarea în orice fel a suprafeţelor ecologizate aparţinând fostei Mine Jolotca, aflate în proximitatea amplasamentului.

6. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare ţi anterior emiterii aprobării de dezvoltare, respectiv autoritatea competent emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare în conformitate cu prevederile art. 39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

**7. Pentru realizarea proiectului de exploatare a resurselor minerale aveti obligatia de a solicita si de a obtine autorizatia de mediu. Documentatia va fi intocmita conform prevederilor Ordinului M.M.D.D. nr. 1798/2007.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**ing. DOMOKOS László József**

 **Şef serviciu**

**ing. LÁSZLÓ Anna**

 **Întocmit,**

BARTALIS Gyöngyvér-Éva,